section_heading: Produkcija
paragraph_text: Murphy je morao odbiti ulogu Winstona pošto je tada već snimao film „Policajac s Beverly Hillsa“ u isto vrijeme. Da je Murphy dobio ulogu, Winston bi se zaposlio mnogo ranije u filmu, te bi pratio trio u lovu na zelenog duha Slimera u hotelu koji bi ga „usluzio“ umjesto Petera Venkmana. Kada je ulogu preuzeo Ernie Hudson, odlučeno je da ga se dovede u kasnijoj fazi priče koja označava kako se ekipa bori kako bi išli ukorak s izbijanjem pošasti duhova. Tijekom snimanja, uočen je problem kada je otkriveno da već postoji jedna televizijska emisija s istim naslovom, „The Ghost Busters“ iz 1975. od studija Filmation za TV kuću CBS.<ref>The Ghost Busters (1975) na Internet Movie Database Columbia Pictures studio pripremio je popis alternativnih naslova za svaki slučaj da ne mogu osigurati prava, no nakon snimanja završne bitke u kojoj je gomila vikala „Istjerivači duhova!“, producenti su odlučili da obavezno moraju otkupiti prava na naslov.